
Preporuke za rad umjetničkih škola 
tijekom epidemije koronavirusa (COVID-19) 


Ove se preporuke odnose na provedbu mjera prilikom pohađanja nastave umjetničkih škola, tijekom 
epidemije koronavirusa (COVID-19) radi zaštite predavača i polaznika. Iste mjere mogu se primijeniti i na 
druge slične oblike edukacije. Za rad glazbenih i plesnih škola primjenjuju se posebne preporuke. 


Glazbene škole — preporuke: 
https://www.hzjz.hr/wp-content/uploads/2020/03/Preporuka za rad glazbenih _skola.pdf 





Plesne škole — preporuke: 
https://www.hzjz.hr/wp-content/uploads/2020/03/Plesne_skole_ 27 08 20.pdf 





Organizacija rada s učenicima i prostorno-organizacijski uvjeti objekta 





Održavati mjere fizičke udaljenosti. Predavanja i vježbe potrebno je organizirati tako da se pri ulasku u 
učionice poštuju mjere udaljenosti od 1,5 metra, a po mogućnosti 2 m između polaznika. Sjedeća mjesta i 
organiozaciju nastve u učionicama potrebno je rasporediti na način da između svih osoba (učenika i 
nastavnika) postoji fizički razmak razmak od oko 2 metra, te je potrebno definirati maksimalni broj 
polaznika koji istovremeno mogu boraviti u učionici. 


Maske. Ako se radi o ustanovi u kojoj je razmak u učionicama između učenika manji od približno 2 m, 
učenici moraju nositi zaštitne maske. Maska se nosi u svim zajedničkim prostorijama (hodnici i sl.) te 
uvijek kada ne ometa nastavni proces ako su u učionici učenici koji inače ne polaze isti razredni odjel. 


Preporuke za korištenje maski za lice, medicinskih i zaštitnih maski: 
https://www.hzjz.hr/wp-content/uploads/2020/03/Maske-za-lice-1.pdf 


Tko ne treba nositi masku? Izuzeće od obveze nošenja maske: 


https://www.hzjz.hr/wp-content/uploads/2020/03/Tko-ne-treba-nositi-masku-izuze%C4%87e-od-obveze- 
no%C5%Alenja-maske.pdf 


Veličina i sastav grupa polaznika. Prednost se daje individualnoj nastavi. Kada su grupe nužne, potrebno 
ih je organizirazi sa što manjim brojem članova (maksimalan broj je ograničen veličinom prostora kao što 
je gore navedeno). Kada je god moguće zajedno u grupi trebaju biti osobe koje zajedno žive, zajedno 
putuju na nastavu, te učenici koji inače polaze isti razredni odjel i borave zajedno u učionici u školi. Sastav 
grupe kada se jednom uspostavi treba biti stalan (mijenati samo kada je nužno). Svakog polaznika treba 
podučavati što manji broj uvijek istih nastavnika. 

Raspored i evidencija polaznika. Nastava se provodi prema unaprijed utvrđenom rasporedu. 
Uspostavit će se sustav vođenja evidencije prisutnih osoba radi naknadnog lakšeg epidemiološkog 
praćenja kontakata u slučaju pojave zaraze virusom SARS-CoV-2. Uz mjesto i datum održavanja 
nastave, u evidenciji se unose ime, prezime, telefonski broj te vrijeme dolaska i odlaska svih 
uključenih osoba. Evidencija će se voditi i za individulanu nastavu. 


Ograničiti trajanje boravka u zatvorenim prostorima. Po završetku nastave preporučuje se ne zadržavati 
u zatvorenim prostorijama dulje nego što je to potrebno. 


Nastava na otvorenom i na daljinu. Ako je moguće, preporučuje se održavanje nastave na otvorenom 
prostoru uz minimalnu udaljenost od 1,5 metra. Također se preporučuje nastava na daljinu. 


Higijena 





Higijena ruku. Važno je omogućiti redovito pranje ruku tekućom vodom i sapunom ili korištenje 
dezinficijensa. Za pranje ruku treba koristiti tekuću vodu i sapun. Pri pranju ruku potrebno je pridržavati se 
naputaka za pravilno pranje ruku: https://bit.Iy/2ThYO8M. Nakon pranja ruku sapunom i vodom, ruke 
treba osušiti papirnatim ručnikom za jednokratnu upotrebu koji se nakon korištenja baca u koš za otpad s 
poklopcem. Sredstvo za dezinfekciju treba u količini od 1 do 2 ml nanijeti na suhe i čiste dlanove (obično 
jedan potisak, ili prema uputama proizvođača). Dlanove i područje između prstiju treba protrljati dok se ne 
osuše, a sredstvo nije potrebno isprati. 


Čišćenje prostora. Učionice, prostore za probe, sanitarne čvorove i ostale prostore prije održavanja 
predavanja i vježbi potrebno je očistiti sukladno uputama. Potrebno je osigurati dostatnu količinu 
jednokratnih materijala za brisanje ruku, deterdženata i sredstava za čišćenje. Za svaku prostoriju 
potrebno je osigurati kantu za otpatke s odgovarajućim poklopcem. 


Dezinfekcija prostora. Treba pojačati dezinfekciju prostorija sukladno uputama za čišćenje i dezinfekciju 
(vidjeti u nastavku) najmanje 1 puta dnevno, te dezinficiranje dodirnih površina (kvake, prekidači struje, 
rukohvati, ručke u toaletu itd.) više puta dnevno. 


Upute za pridržavanje svih općih i higijenskih mjera. Upute za čišćenje i dezinfekciju dostupne su na 


sljedećim poveznicama: 


* Čišćenje i dezinfekcija prostora bez oboljelih od COVID-19 


(https://www.hzjz.hr/wp-content/uploads/2020/03/Ciscenje-i-dezinfekcija-prostorije-bez- 
oboljelih-od-COVID-19-2.4.2020..pdf) 


e Čišćenje i dezinfekcija prostora u kojima je boravila osoba pod sumnjom na zarazu 
COVID-19 


(https://www.hzjz.hr/wp-content/uploads/2020/03/Ciscenje-i-dezinfekcija-prostora-u-kojima-je- 
boravila-osoba-pod-sumnjom-COVID-19-2.4.2020..pdf) 


Postaviti dozator s dezinfekcijskim sredstvom. Za sve djelatnike i polaznike prije ili neposredno nakon 
ulaska u prostore za održavanje predavanja nužno je na vidljivom mjestu postaviti informacije o 
higijenskim postupcima i osigurati dostupnost dozatora za dezinfekciju ruku s dezinfekcijskim sredstvom 

(na bazi alkohola u koncentraciji ne manjoj od 70 % ili drugog sredstva prikladnog za korištenje na koži s 
deklariranim virucidnim djelovanjem prema uputama proizvođača). Treba paziti na dostatnu količinu 
dezinficijensa za ruke te obavezno javiti nadređenom u slučaju da je u dozatoru preostala manja količina 
sredstva za dezinfekciju kako bi se osigurao novi. 


Dezinficijens za opremu. Na svakih 50 m? prostora potrebno je postaviti najmanje tri prenosiva 
dezinficijensa za opremu i rekvizite. 


Prozračivanje prostorija 





Prozračivanje. Potrebno je redovito prozračivati sve prostore, osobito između svake aktivnosti 
odnosno svake grupe polaznika i svakog nastavnog sata, te osigurati stalno prozračivanje 
vanjskim zrakom, kad god je to moguće. 


Klimatizacijski uređaji, uređaji za grijanje i ventilaciju. Izbjegavajte korištenje klimatizacijskih i 
ventilacijskih uređaja ako nisu od strane HVAC inženjera atestirani za sigurnu odvodnju zraka iz 
prostorije i ubacivanje svježeg vanjskog zraka. 


Ostale preporuke 





Informiranost osoblja i korisnika. Potrebno je educirati zaposlenike o svim mjerama koje se 
provode. Prije ili neposredno nakon ulaska, na vidljivom mjestu, nužno je postaviti informacije o 
higijenskim postupcima ili postaviti informacije sa smjernicama o pravilnom ponašanju i mjerama 
zaštite. 


Dnevno mjerenje tjelesne temperature i praćenje pojave simptoma . Polaznici i djelatnici 
trebaju prije dolaska u objekt izmjeriti svoju tjelesnu temperaturu. Ako je u jutarnjim satima viša 
od 37,2 “C, ako se osoba osjeća bolesno ili ima bilo koje znakove bolesti (to se odnosi na sve 
simptome i znakove bolesti, a ne samo na bolesti dišnih puteva), osoba se treba javiti nadležnom 
obiteljskom liječniku, koji će odlučiti o daljnjem postupanju. Djelatnik se javlja nadređenoj osobi 
te ne dolazi na posao. U školu ne dolaze osobe kojima je izrečena mjera aktivnog zdravstvenog 
nadzora u samoizolaciji niti osobe s potvrđenom zarazom COVID-19. 


Za postupanje s febrilnim djelatnikom, odnosno osobama s drugim simptomima zarazne 
bolestimolim vidjeti upute Upute za sprječavanje i suzbijanje epidemije covid-19 vezano za rad 
predškolskih ustanova, osnovnih i srednjih škola u školskoj godini 2020./2021. 
https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ- 
1.pdf 


U radu umjetničkih škola potrebno je primijeniti sve druge važeće epidemijske mjere i odluke 
Stožera civilne zaštite. 


